 На основу члана 32.Закона о запосленима у јавним службама (“Сл. гл.РС” бр.113/17, 95/18,157/20 и 113/21), Уредбе о Каталогу радних места у јавним службама и другим организацијама у јавном сектору (“Сл. гласник Републике Србије”, број: 81/2017, 6/2018 и 43/2018), Уредбе о шифарнику радних места (“Сл. гласник РС” број: 48/2018) и члана 30.Статута Установе за дневни боравак деце, младих и одраслих особа са сметњама у развоју “Сунце”Смедерево (Службени лист града Смедерева број: 5/2015-пречишћен текст), в.д.директор-а Установе за дневни боравак деце, младих и одраслих особа са сметњама у развоју “Сунце”Смедерево, дана 15.09.2022.године, доноси 

П Р А В И Л Н И К
О ИЗМЕНИ И ДОПУНИ ПРАВИЛНИКА О УНУТРАШЊОЈ ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА УСТАНОВЕ ЗА ДНЕВНИ БОРАВАК ДЕЦЕ, МЛАДИХ И ОДРАСЛИХ ОСОБА СА СМЕТЊАМА У РАЗВОЈУ         „СУНЦЕ“ СМЕДЕРЕВО
                                                        Члан 1.
      У Правилнику о унутрашњој организацији и систематизацији радних места Установе за дневни боравак деце, младих и одраслих особа са сметњама у развоју „Сунце“ Смедерево број: 66/2017 од 17.11.2017.године, члан 12 став 4 мења се, тако да гласи :

“Број извршилаца  2 (два) “ замењује се речима “Број извршилаца 1(један)”.

После члана 16. додаје се нови члан 16.а, који гласи :

“ 7. СТРУКОВНИ ФИЗИОТЕРАПЕУТ

 Услови : поред општих услова прописаних законом, захтева се високо образовање :

· на студијама првог степена (основне академске, односно струковне студије) у обиму од најмање 180 ЕСПБ бодова, студијама у трајању од три године у научној области медицинских наука – физиотерапеутски смер.

Захтевана додатна звања,испити, радно искуство : 

· знање рада на рачунару;

· сертификат о успешно завршеној обуци по акредитованом програму за рад на тим пословима;

· најмање шест месеци радног искуства у складу са прописима којима се уређује област социјалне заштите.

      Опис послова :

· врши спровођење физикалне терапије корисника примењујући терапијске процедуре;

· врши едукацију и превенцију код активних и покретних корисника, ради очувања постојећег стања;

· обавља послове у вези повећања покретљивости корисника, правилног држања тела и кретања корисника;

· прати стање корисника и према томе прилагођава програм физиотерапије;

· ради на подстицају укупног физичког и моторног развоја;

· спречава све поступке који могу да доведу до повреде корисника или уништавања имовине;

· организује слободно време, излете, летовања и зимовања корисника;

· обавља и друге послове по налогу директора;

· за свој рад одговара директору Установе".

    Број извршилаца  ..................................  1 (један).

                                                          Члан 2.
     Овај Правилник ступа на снагу осмог дана од дана објављивања на огласној табли Установе а објавиће се   по добијању сагласности од стране оснивача.

   Број  :   89-1/2022


  У Смедереву, 15.09. 2022.године                                        

                                                                                                  УСТАНОВА “СУНЦЕ”СМЕДЕРЕВО
                                                   М.П                                 __________________________

                                                                                   Биљана Милошевић, вд.директор-а

